[bookmark: _GoBack]Vendim
Nr.480, datë 1.8.2007

Për disa shtesa dhe ndryshime në vendImin nr.216, datë 18.4.2007 të Këshillit të Ministrave “Për procedurat e konkurrimit publik, për përzgjedhjen e subjekteve të licencuara, për restaurimin e monumenteve të kulturës”

Në mbështetje të nenit 100 të Kushtetutës dhe të nenit 18 të ligjit nr.9048, datë 7.4.2003 “Për trashëgiminë kulturore””, të ndryshuar, me porpozimin e Ministrit të Turizmit, Kulturës, Rinisë dhe Sporteve, Këshilli i Ministrave

Vendosi:

Në vendimin nr.216, datë 18.4.2007 të Këshillit të Ministrave, të bëhen këto shtesa dhe ndryshime:
1. Në pikën 2, të kreut I, pas togfjalëshit “Instituti i Kulturës Popullore…” shtohen fjalët “…apo Ministria e Turizmit , Kulturës, Rinisë dhe Sporteve.”.
2. Paragrafi i katërt, i pikës 1, të kreut II, ndryshohet si më poshtë, vijon:
“Juristi i komisionit ka për detyrë zbatimin e ligjit gjatë të gjithë zhvillimit të procedurës së konkurrimit, mbajtjen e procesverbaleve të punës së komisionit, administrimin e dosjeve përkatëse, si dhe përgatit çdo komunikim me shkrim, për procedurën e zhvilluar deri në lidhjen e kontratës.
Njësia e vlerësimit ka për detyrë vlerësimin e ofertave ekonomike, si dhe shpalljen e ofertës më të mirë ekonomike.
Procesverbalet e punës nënshkruhen nga të gjithë anëtarët e komisionit. Përgjegjës për zbatimin e kontratës është institucioni, i cili është i autorizuar për lidhjen e kontratës.”.
3. Në fund të pikës 2, të kreut III, shtohet paragrafi, me këtë përmbajtje:
“Ankesat për procedurën e zhvilluar në Ministrinë e Turizmit, Kulturës, Rinisë dhe Sporteve i drejtohen Ministrit të Turizmit, Kulturës, Rinisë dhe Sporteve. Vendimi i tij është përfundimtar.”.
4. Në pikën 1, të kreut IV, hiqen fjalët:
“…dhe që ka zhvilluar konkurrimin...”.
Ky vendim hyn në fuqi pas botimit në Fletoren Zyrtare.

